1840-чу шарахь ша кхузахь, Нохчийчохь яьккхиначу ханна дуккха а дан кхиънера поручик Лермонтов. Цунна къеггина тоьшалла дара и мосуьйттазза совг1атана хьалхатеттина хилар. 1840-г1а шеран 8-чу октябрехь инарла Граббес Головине язйиначу №166 йолчу реляци т1ехь бохура: поручик Лермонтовна орден яла еза Владимиран ц1арах йолу 4-чу даржан т1ехь бант йолуш, 11-чу июлехь Валаргт1ехь биначу т1амехь майралла гайтарна. И тайпа деза совг1ат къоначарна деш дац аьлла, кхин совг1ат билгалдираа поэтана корпусни инарлас. Амма 1840-чу шеран 9-чу декабрехь керла рапорт чуделира аьрру фланган командира инарла Галафеевс. Цо доьхура Йоккхачу а, жимачу а Нохчийчохь бечу т1емашкахь майралла гайтарна, Лермонтовн шен дехар тидаме а эций, и гвардин эпсар ве бохуш. Инарла С. В. Голицына а рацорт деллера Лермонтовна дашон турца совг1ат дар доьхуш. Амма массо а инарлин рапорташ д1атеттира шен омрица паччахьо.